钦定古今图书集成/理学汇编/学行典/第199卷 > 冉梦松
## 钦定古今图书集成/理学汇编/学行典/第199卷 > 冉梦松

按《中牟县志》：“冉梦松，字贵卿，隆庆五年进士。父崇礼，
陕西少参。梦松天性至孝。释褐时，少参年已七十，梦
松疏请终养，不肯就禄。同榜四百人，皆叹羡于其行。
祖之都门外，莫不流涕相望。及归，杜门奉供甘旨，寝
兴必侍于城隈，建锡庆堂，列图书，树花木，以为亲蔗
境之娱。又十年而少参捐馆，梦松竟以哀毁，逾年卒”，
世咸谓“梦松辞禄归养，生孝难矣。”继以毁情灭性而
死，于孝又难之难也。古有“捧檄而喜，绝裾而行”者，愧
矣！